《丘叔乔八十》
宋代·陈藻

乐欲永千年，愁难禁一夕。
大家於此且贪生，八十孩儿题向额。
今朝门下庆相符，坐有绣衣为上客。
况乎二弟古稀余，左酬右劝皆精力。
阿婆才小三五秋，卜婚日者神无敌。
灯火鳌山弧矢晨，姓名往往登仙籍。
借问人间见几多，答云造化悭斯席。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。